Informácia pre verejnosť podľa § 16a ods. 7 zákona č. 364/2004 Z.z. o vodách a o zmene zákona SNR č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (ďalej len vodný zákon) o začatí správneho konania.

	Okresný úrad Prešov, odbor starostlivosti o životné prostredie, oddelenie štátnej správy vôd a vybraných zložiek životného prostredia kraja,  Námestie mieru 3, 080 01 Prešov oznamuje verejnosti, že dňa 25. 09. 2018 bola na Okresný úrad Prešov, odbor starostlivosti o životné prostredie, oddelenie štátnej správy vôd a vybraných zložiek životného prostredia kraja doručená žiadosť Vodohospodárskej výstavby, š.p., Karloveská 2, P.O.BOX 45,    842 04 Bratislava o vydanie rozhodnutia podľa § 16a ods. 1 vodného zákona, či uvažovanou stavbou „VN Tichý Potok“ ide o navrhovanú činnosť podľa ustanovenia § 16  ods. 6 písm. b) vodného zákona. Dňom doručenia žiadosti bolo správne konanie začaté. K žiadosti bolo doložené stanovisko  Výskumného ústavu vodného hospodárstva               v Bratislave zo dňa 10. júna 2015. 

	Verejnosť môže doručiť písomné stanovisko orgánu štátnej vodnej správy                          k projektovej dokumentácii  navrhovanej činnosti alebo k odbornému stanovisku do 10 dní od ich zverejnenia na webovom sídle orgánu štátnej vodnej správy a na webovom sídle MŽP SR na adresu:
Okresný úrad Prešov 
odbor starostlivosti o životné prostredie
oddelenie štátnej správy vôd a vybraných zložiek životného prostredia kraja
Námestie mieru 3, 080 01 Prešov 

	Proti rozhodnutiu vydanému podľa § 16a ods. 1 vodného zákona nie je prípustné odvolanie.

	Súčasťou informácie o začatí konania je:
•	projektová dokumentácia stavby „VN Tichý Potok“
•	odborné stanovisko Výskumného ústavu vodného hospodárstva Bratislava k navrhovanej činnosti